Hatšeni Vürstiriik

"Hatšen" suunab siia. Mägi-Karabahhi küla kohta vaata artiklit Hatšen (Mägi-Karabahh).
Vaata ka artiklit Karabahhi Melikiriigid.

Hatšeni Vürstiriik (armeenia keeles Խաչենի իշխանություն, Khach’eni ishkhanut’yun) oli keskaegne armeenlaste vürstiriik ajaloolises Artsahhis (praeguses Mägi-Karabahhis).C. J. F. Dowsett, "The Albanian Chronicle of Mxit'ar Goš," Bulletin of the School of Oriental and African Studies 21 (1958): 482. "Late name of part of pr. Arcax, forming at this time a small independent Armenian principality; the earliest references to Xacen are of the tenth century." Artsahhi ja Utiki alad liideti Armeenia Kuningriigiga juba antiikajal, kuid kaotati hiljem Kaukaasia Albaania riigile. Varakeskajal valitsesid alade üle süseräänidena alguses Sassaniidid ning hiljem araablased, kuni see 9. sajandil Bagratiidide Armeeniale kaotati. Alates 12. sajandist domineeris piirkonnas Hartšeni Vürstiriik. Bütsantsi keiser Konstantinos VII pöördus Hatšeni valitseja kui "Armeenia Hatšeni vürsti" poole.Constantine VII Porphyrogenitus, De ceremoniis aulae byzantinae, Patrologiae cursiis completus, Series Graeco-Latinaed, vol. 112, ed. J.P. Migne. Paris, 1897, p. 248.

Kaasaegsed allikad nimetavad vürstiriigi valitsejat lihtsalt "Armeenia vürstiks". Aastal 1214 tuli Hatšenis ja Artsahhis võimule Hasan-Jalaljanide vürstipere. Kaks aastat hiljem rajasid nad Gandzasari kloostri, mis sai Armeenia Apostliku Kiriku Albaania katoolikose keskuseks, kuna islami levik oli sundinud kristlased Partavist (praegune Bardast) välja kolima. Viiel armeenlaste riigil ehk Karabahhi Melikiriikidel õnnestus armeenlaste autonoomsus säilitada ka Türgi-Pärsia sõdade ajal. Aastal 1603 tegi Pärsia Armeeniast oma protektoraadi ning 1750. aastal rajasid pärslased sinna kohaliku Karabahhi Khaaniriigi.

Vaata ka
 Hasan-Jalaljanid
 Mägi-Karabahhi ajalugu
 Artsahh
 Karabahh
 Armeenia
 Mägi-Karabahhi Vabariik

Viited

Kirjandus

 Hewsen, Robert H. "The Meliks of Eastern Armenia: A Preliminary Study." Revue des Études Arméniennes 9 (1972): pp. 255–329.

Kategooria:Mägi-Karabahh
Kategooria:Keskaja riigid
Kategooria:Aserbaidžaani ajaloolised riigid